PMIndiaData/PMIndiaSum huggingface dataset:
పారాలింపిక్స్ ఆటల లో పురుషుల డిస్క‌స్ త్రో లో ర‌జ‌త ప‌త‌కాన్ని గెలిచినందుకు శ్రీ యోగ‌ేశ్ క‌థూనియా కు అభినంద‌న‌లు తెలిపిన ప్ర‌ధాన మంత్రి

టోక్యో లో పారాలింపిక్స్ ఆట‌ల‌ లో పురుషుల డిస్క‌స్ త్రో పోటీ లో ర‌జ‌త ప‌త‌కాన్ని గెలిచినందుకు శ్రీ యోగేశ్ క‌థూనియా కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘శ్రీ యోగేశ్ క‌థూనియా విశిష్ట‌మైన‌టువంటి ప్ర‌ద‌ర్శ‌న ను ఇచ్చారు. ఆయ‌న ర‌జ‌త ప‌త‌కాన్ని స్వదేశానికి తీసుకు వ‌స్తున్నందుకు సంతోషం గా ఉంది. ఆయ‌న మార్గ‌ద‌ర్శ‌క స‌ఫ‌ల‌త వ‌ర్ధ‌మాన క్రీడాకారుల కు, క్రీడాకారిణుల కు ప్రేర‌ణ ను ఇస్తుంది. ఆయ‌న కు ఇవే అభినంద‌నలు. ఆయ‌న భావి ప్ర‌యాస‌ల లో కూడాను రాణిస్తారు అని ఆకాంక్షిస్తున్నాను’’ అని ప్ర‌ధాన మంత్రి ఒక ట్వీట్ పేర్కొన్నారు.
జనజాతీయ గౌరవ దినోత్సవం సందర్భంగా రాంచీలో భగవాన్ బిర్సా ముండా స్మారక ఉద్యానం-స్వాతంత్ర్య యోధుల మ్యూజియంకు ప్రధానమంత్రి ప్రారంభోత్సవం

భగవాన్ బిర్సా ముండా జయంతిని ఇకపై ‘జనజాతీయ గౌరవ దినోత్సవం’గా నిర్వహించాలని కేంద్ర ప్రభుత్వం ప్రకటించింది. ఈ సందర్భాన్ని పురస్కరించుకుని రాంచీ నగరంలో ‘భగవాన్ బిర్సా ముండా స్మారక ఉద్యానం-స్వాతంత్ర్య యోధుల మ్యూజియంను ప్రధానమంత్రి శ్రీ నరేంద్ర మోదీ ఇవాళ వీడియో కాన్ఫరెన్స్‌ సదుపాయం ద్వారా ప్రారంభించారు. రాష్ట్ర గవర్నర్‌, ముఖ్యమంత్రి, కొందరు కేంద్ర మంత్రులు ఈ కార్యక్రమంలో పాల్గొన్నారు. ఈ నేపథ్యంలో అక్కడ హాజరైనవారిని ఉద్దేశించి ప్రధాని ప్రసంగిస్తూ- ఈ స్వాతంత్ర్య అమృత కాలంలో భారత గిరిజన సంప్రదాయాలు, వీరగాథలకు మరింత అర్థవంతమూ.. ఘనమైన గుర్తింపు ఇవ్వాలని దేశం నిర్ణయించినట్లు పేర్కొన్నారు. “ఇందులో భాగంగా నేటినుంచి ప్రతి సంవత్సరం భగవాన్‌ బిర్సా ముండా జన్మదినాన అంటే- నవంబర్ 15వ తేదీని ‘జనజాతీయ గౌరవ దినోత్సవంగా నిర్వహించాలని చరిత్రాత్మక నిర్ణయం తీసుకున్నాం” అని ఈ చారిత్రక సందర్భంగాన్ని పురస్కరించుకుని ప్రజలకు శుభాకాంక్షలు తెలుపుతూ ఆయన ప్రకటించారు. ఇదే సందర్భంగా ఎవరి దృఢ సంకల్పంతో జార్ఖండ్ రాష్ట్రం ఏర్పడిందో ఆ మహనీయుడు శ్రీ అటల్ బిహారీ వాజ్‌పేయికి ప్రధాని ఘనంగా నివాళి అర్పించారు. “దేశాన్నేలే కేంద్ర ప్రభుత్వంలో గిరిజనుల కోసం ప్రత్యేక మంత్రిత్వ శాఖను ఏర్పాటు చేసిన తొలి ప్రధానమంత్రి అటల్‌ గారే! అంతేకాకుండా దేశం అనుసరించే విధానాల్లో గిరిజనుల ప్రయోజనాలను అనుసంధానించారు” అని శ్రీ మోదీ గుర్తుచేశారు. భగవాన్ బిర్సా ముండా స్మారక ఉద్యానం-స్వాతంత్ర్య యోధుల మ్యూజియం ప్రారంభించిన సందర్భంగా దేశంలోని గిరిజన సమాజంతోపాటు ప్రతి పౌరుడికీ ప్రధానమంత్రి అభినందనలు తెలిపారు. “ఈ మ్యూజియం వైవిధ్యభరిత మన గిరిజన సంస్కృతికి సజీవ వేదికగా మారి, స్వాతంత్ర్య పోరాటంలో గిరిజన వీరులు.. వీరనారుల పాత్రను వివరిస్తుంది” అని ఆయన పేర్కొన్నారు. భగవాన్‌ బిర్సా ముండా దార్శనికత గురించి ప్రధాని ప్రసంగిస్తూ- ఆధునికత పేరిట భిన్నత్వం, ప్రాచీన గుర్తింపు, ప్రకృతిని నిర్లక్ష్యం చేయడం సమాజ శ్రేయస్సుకు మార్గం కాదని భగవాన్ బిర్సాకు స్పష్టంగా తెలుసునన్నారు. అయితే, ఆధునిక విద్యకు గట్టి మద్దతుదారుగా తన సొంత సమాజంలోని రుగ్మతలను-లోటుపాట్లను ఎత్తిచూపగల ధైర్యమున్నవారని పేర్కొన్నారు. భారతదేశపు అధికారాన్ని, భారతదేశం కోసం నిర్ణయ శక్తిని భారతీయుల చేతుల్లోకి బదిలీ చేయడమే స్వాతంత్ర్య పోరాట లక్ష్యమని ప్రధానమంత్రి అన్నారు. అయితే, భారత గిరిజన సమాజం గుర్తింపును చెరిపేసే ఆలోచనకు వ్యతిరేకంగా ఉద్యమించడం కూడా ‘ధర్తి ఆబా’ (ఇలవేలుపు) ప్రాథమ్యాలలో భాగంగా ఉండేదని పేర్కొన్నారు. “భగవాన్ బిర్సా సమాజం కోసమే జీవించారు.. తన దేశం-సంస్కృతి కోసం జీవితాన్నే అర్పించారు.. అందుకే ఆయన మన విశ్వాసంలో.. మన ఆత్మలో నేటికీ దైవంగా నిలిచిపోయారు” అని ప్రధాని వ్యాఖ్యానించారు. ‘ఆ ఇలవేలుపు ఎక్కువకాలం ఈ భూమిపై ఉండలేదుగానీ, జీవించిన అతికొద్ది సమయంలోనే ఈ దేశం కోసం చరిత్రను సంపూర్ణంగా లిఖించి, భవిష్యత్తరాలకు మార్గనిర్దేశం చేశారు” అని ప్రధానమంత్రి వివరించారు.
మణిపూర్‌లో అస్సాం రైఫిల్స్‌ వాహనశ్రేణిపై దాడిని ఖండించిన ప్రధానమంత్రి

మణిపూర్‌లో అస్సాం రైఫిల్స్ వాహన శ్రేణిపై బాంబు దాడిని ప్రధానమంత్రి శ్రీ నరేంద్ర మోదీ ఖండించారు. ఈ మేరకు ఇవాళ అమరులైన సైనికులు, వారి కుటుంబ సభ్యులకు ఆయన నివాళి అర్పించారు. ఈ మేరకు ఒక ట్వీట్‌ ద్వారా ఇచ్చిన సందేశంలో- “మణిపూర్‌లో అస్సాం రైఫిల్స్ వాహన శ్రేణిపై దాడిని తీవ్రంగా ఖండిస్తున్నాను. ఈ దాడిలో అమరులైన సైనికులు, వారి కుటుంబ సభ్యులకు నివాళి అర్పిస్తున్నాను. వారి త్యాగం సదా చిరస్మరణీయం. ఈ విషాద సమయంలో మృతుల కుటుంబాలకు నా ప్రగాఢ సానుభూతి తెలియజేస్తున్నాను” అని ఆయన పేర్కొన్నారు.
సర్వోన్నత న్యాయస్థానం తీర్పునకు అనుగుణంగా నదుల అనుసంధానం కోసం ప్రత్యేక సంఘాన్ని నియమించడం మరియు స్టేటస్- కమ్- ప్రోగ్రెస్ రిపోర్టు కు మంత్రివర్గం ఆమోదం

నెట్ వర్కింగ్ ఆఫ్ రివర్స్ పై దాఖలైన రిట్ పిటిషన్ (సివిల్) 512 ఆఫ్ 2002 తో పాటు, రిట్ పిటిషన్ నంబర్ 2002 ఆఫ్ 668 ల విషయంలో సర్వోన్నత న్యాయస్థానం 27.2.2012 నాడు ఇచ్చిన తీర్పు నకు అనుగుణంగా నదుల అనుసంధానం కోసం ప్రత్యేక సంఘాన్ని నియమించడం మరియు స్టేటస్- కమ్ -ప్రోగ్రెస్ రిపోర్టు కు మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. భారతదేశ ప్రభుత్వ నేషనల్ పర్ స్పెక్టివ్ ప్లాన్ 1980 లో భాగంగా నదుల అనుసంధానం ప్రాజెక్టులను పర్యవేక్షించడంలో కేంద్ర మంత్రివర్గం ఆమోదం సహాయపడనుంది. నదుల అనుసంధానం కోసం వేసిన ప్రత్యేక సంఘం యొక్క స్టేటస్ కమ్ ప్రోగ్రెస్ రిపోర్టు ను మంత్రివర్గ సమాచారం కోసం ద్వైవార్షిక పద్ధతిన దాఖలు చేస్తారు. ఇది దేశ హితం కోసం తగిన నిర్ణయాలను సాధ్యమైనంత శీఘ్రంగా తీసుకోవడంలో తోడ్పడుతుంది.
ట్యూనీశియా అధ్య‌క్షుని గా శ్రీ కైస్ సయ్యద్ ప‌ద‌వీ ప్ర‌మాణాన్ని స్వీకరిస్తున్న సందర్భం లో ఆయ‌న ను అభినందించిన ప్ర‌ధాన మంత్రి

రిప‌బ్లిక్ ఆఫ్ ట్యూనీశియా అధ్య‌క్షుని గా శ్రీ కైస్ స‌య్య‌ద్ ప‌దవీ ప్ర‌మాణాన్ని స్వీక‌రిస్తున్న సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ ఆయ‌న ను అభినందించారు. ‘‘రిప‌బ్లిక్ ఆఫ్ ట్యూనీశియా అధ్య‌క్షుని గా పదవీప్ర‌మాణాన్ని స్వీక‌రిస్తున్నటువంటి శ్రీ కైస్ స‌య్య‌ద్ కు ఇవే అభినంద‌న‌లు. భార‌త‌దేశం-ట్యూనీశియా సంబంధాల ను మ‌రింత బ‌లోపేతం చేసేందుకు ఆయ‌న తో క‌ల‌సి ప‌ని చేయ‌డం కోసం నేను ఎదురుచూస్తున్నాను’’ అని ప్ర‌ధాన మంత్రి ఒక సందేశం లో పేర్కొన్నారు.
సాయుధ దళాల పతాక దినం నాడు  సైనికులకు మరియు సాయుధ బలగాలకు చెందిన చిరకాలానుభవం కలిగిన వ్యక్తులకు వందనమాచరించిన ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ సాయుధ దళాల పతాక దినం నాడు జవానులకు మరియు సాయుధ బలగాల కు చెందిన చిరకాలానుభవం కలిగిన వ్యక్తులకు వందనమాచరించారు. “సాయుధ బలగాల పతాక దినం నాడు మన సాహసవంతులైన సైనికుల, ఇంకా సాయుధ దళాలకు చెందిన చిరకాల అనుభవం కలిగిన వ్యక్తుల పరాక్రమానికి మరియు త్యాగానికి మనం ప్రణమిల్లుదాము. వారి సంక్షేమం కోసం మన వచనబద్ధతను పునరుద్ఘాటించుదాము” అని ప్రధాన మంత్రి తన సందేశంలో పేర్కొన్నారు.
‘డిజిట‌ల్ ఇండియా’ ల‌బ్ధిదారుల‌ తో జులై 1న మాట్లాడ‌నున్న ప్ర‌ధాన మంత్రి

‘డిజిట‌ల్ ఇండియా’ ల‌బ్ధిదారుల‌ తో ప్ర‌ధాన మంత్రి శ్రీ న‌రేంద్ర మోదీ జులై 1న ఉద‌యం 11 గంట‌ల‌ కు వీడియో కాన్ఫ‌రెన్స్ మాధ్య‌మం ద్వారా సంభాషించ‌నున్నారు. ప్ర‌ధాన మంత్రి 2015 జులై 1న ప్రారంభించిన‌ ‘డిజిట‌ల్ ఇండియా’ కు ఆరు సంవ‌త్స‌రాలు పూర్తి అయిన సంద‌ర్భం లో ఎల‌క్ట్రానిక్స్‌, స‌మాచార సాంకేతిక విజ్ఞాన మంత్రిత్వ శాఖ ఈ కార్య‌క్ర‌మాన్ని ఏర్పాటు చేస్తోంది. ‘డిజిట‌ల్ ఇండియా’ అనేది ‘న్యూ ఇండియా’ తాలూకు అతి ప్ర‌ధాన‌మైన విజ‌య గాథ‌ల లో ఒక‌టి గా ఉంది. దీని లక్ష్యమల్లా సేవ‌ల ను సులభతరం గా దిద్దితీర్చడం, ప్ర‌భుత్వాన్ని పౌరుల చెంత కు తీసుకు పోవ‌డం, పౌరుల భాగస్వామ్యాన్ని పెంపొందింపచేయడం, ప్ర‌జ‌ల కు సాధికారిత ను క‌ల్పించ‌డమూను. ఈ కార్య‌క్ర‌మం లో ఎల‌క్ట్రానిక్స్‌, ఐటి శాఖ కేంద్ర మంత్రి కూడా పాలుపంచుకోనున్నారు.
క‌ర్ణాట‌క అసెంబ్లీ డిప్యూటీ స్పీక‌ర్ శ్రీ ఆనంద్ మ‌మ‌ని మృతికి సంతాపం వ్యక్తం చేసిన –  ప్ర‌ధానమంత్రి

క‌ర్ణాట‌క అసెంబ్లీ డిప్యూటీ స్పీక‌ర్ శ్రీ ఆనంద్ మ‌మ‌ని మృతి ప‌ట్ల ప్ర‌ధానమంత్రి శ్రీ న‌రేంద్ర మోదీ సంతాపం వ్యక్తం చేశారు. ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, ”కర్ణాటక అసెంబ్లీ డిప్యూటీ స్పీకర్‌ శ్రీ ఆనంద్‌ మామణి స్వర్గస్థులు కావడం నాకెంతో బాధను కలిగించింది. ఆయన సామాజిక సాధికారత కోసం విస్తృతంగా కృషి చేసిన మహత్తరమైన నాయకుడు. కర్ణాటక వ్యాప్తంగా భారతీయ జనతా పార్టీని బలోపేతం చేసేందుకు కూడా ఆయన తీవ్రంగా కృషి చేశారు. వారి కుటుంబ సభ్యులకు, మద్దతుదారులకు నా ప్రగాఢ సానుభూతి తెలియజేస్తున్నాను. ఓం శాంతి” అని పేర్కొన్నారు.
పాక్‌ యోంగ్ విమానాశ్రయాన్ని ప్రారంభించిన ప్రధాన మంత్రి;  సిక్కిమ్ కు లభించిన గ‌గ‌న‌త‌ల సంధాన సదుపాయం

ప్ర‌ధాన మంత్రి శ్రీ న‌రేంద్ర మోదీ సిక్కిమ్ లో పాక్‌యోంగ్ విమానాశ్ర‌యాన్ని నేడు ప్రారంభించారు. ఇది హిమాల‌య ప్రాంత రాష్ట్రం లో తొలి విమానాశ్ర‌యం; అంతే కాదు, ఇది దేశం లోని వందో విమానాశ్ర‌యం కూడా. ఈ సంద‌ర్భం లో పెద్ద సంఖ్య లో హాజ‌రైన ప్ర‌జ‌ల‌ను ఉద్దేశించి ప్ర‌ధాన మంత్రి ప్రసంగిస్తూ ఈ రోజు సిక్కిమ్ కు ఒక చారిత్ర‌కమైన దిన‌మని, అలాగే భార‌త‌దేశానికి కూడా ఒక ముఖ్య‌మైన రోజు అని అభిర్ణించారు. పాక్‌యోంగ్ విమానాశ్ర‌యాన్ని కలుపుకొని భార‌త‌దేశం విమానాశ్ర‌యాల్లో శ‌త‌కాన్ని సాధించింద‌ని ఆయ‌న తెలిపారు. సిక్కిమ్ రాష్ట్రానికే చెందిన యువ క్రికెట‌ర్ నిలేశ్ లామీచానే ఇటీవ‌లే జ‌రిగిన విజ‌య్ హ‌జారే ట్రోఫీ లో వంద ప‌రుగులు సాధించినట్లు కూడా ప్ర‌ధాన మంత్రి త‌న ప్ర‌సంగం లో ప్ర‌స్తావించారు. పాక్‌యోంగ్ విమానాశ్ర‌యం సిక్కిమ్ కు సంధానాన్ని ఎంత‌గానో సానుకూల‌ప‌రుస్తుంద‌ని ప్ర‌ధాన మంత్రి అన్నారు. ఇది సామాన్యుడికి ఉప‌యోగ‌ప‌డాల‌నే ఈ విమానాశ్ర‌యాన్ని యుడిఎఎన్ (‘ఉడాన్’) ప‌థ‌కం లో చేర్చిన‌ట్లు ఆయ‌న తెలిపారు. యావ‌త్తు ఈశాన్య ప్రాంతం లో సంధానాన్ని మౌలిక స‌దుపాయాల ప‌రంగా మ‌రియు భావోద్వేగాల ప‌రంగా శ‌ర వేగంగా ఇనుమ‌డింపజేసేందుకు ప్ర‌త్యేక శ్ర‌ద్ధ వ‌హించ‌డం జ‌రుగుతోంద‌ని ప్ర‌ధాన మంత్రి అన్నారు. అభివృద్ధి ప‌నుల‌ను స‌మీక్షించ‌డం కోసం ఈశాన్య ప్రాంత రాష్ట్రాల‌ను స్వ‌యంగా తాను అనేకసార్లు సంద‌ర్శించినట్లు ఆయ‌న చెప్పారు. దీనికి తోడు కేంద్ర మంత్రులు కూడా ఈ ప్రాంతాన్ని త‌ర‌చుగా సంద‌ర్శిస్తున్నార‌ని ఆయ‌న అన్నారు. దీనితో క్షేత్ర స్థాయి లో ఫలితాలు క‌నిపిస్తున్నాయని ఆయ‌న చెప్పారు. పెద్ద వంతెన‌లు, మెరుగైన ర‌హ‌దారులు, రైలు మార్గాల అనుసంధానం, గ‌గ‌నత‌ల సేవ‌లు వర్ధిల్లడాన్ని ఆయ‌న ప్ర‌స్తావించారు. ప్ర‌స్తుతం దేశం లో ఉన్న 100 విమానాశ్ర‌యాల్లో 35 విమానాశ్ర‌యాలు గ‌త నాలుగు సంవ‌త్స‌రాల‌లో కార్య‌క‌లాపాలు మొద‌లుపెట్టుకొన్నవేనని ప్ర‌ధాన మంత్రి వివ‌రించారు. సేంద్రియ వ్య‌వ‌సాయం లో సిక్కిమ్ సాధించిన ప్రగ‌తి ని గురించి ప్ర‌ధాన మంత్రి త‌న ప్ర‌సంగం లో పేర్కొన్నారు. కేంద్ర ప్ర‌భుత్వం ‘‘మిశ‌న్ ఆర్గానిక్ వేల్యూ డివెల‌ప్‌మెంట్ ఫ‌ర్ నార్త్ ఈస్ట‌ర్న్ రీజియ‌న్’’ ను చేప‌ట్టిన సంగతిని ఆయ‌న గుర్తుకు తెచ్చారు.
కేబినెట్ దృష్టికి  ఇండియా, గయానాల మ‌ధ్య  కుదిరిన పున‌రుత్పాద‌క‌ ఇంధ‌నంపై స‌హ‌కార అవ‌గాహ‌నా ఒప్పందం

ఇండియా గ‌యానాల‌మ‌ధ్య కుదిరిన పున‌రుత్పాద‌క ఇంధ‌నంపై స‌హ‌కార అవ‌గాహ‌నా ఒప్పంద విశేషాల‌ను ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్‌కు వివ‌రించ‌డం జ‌రిగింది. 2018 జ‌న‌వ‌రి 30న న్యూఢిల్లీలో కేంద్ర విద్యుత్‌, నూత‌న ,పున‌రుత్పాద‌క ఇంధ‌న శాఖ స‌హాయ‌మంత్రి (స్వతంత్ర‌) శ్రీ ఆర్‌.కె.సింగ్‌, గ‌యానా విదేశాంగ శాఖ‌మంత్రి , రెండో ఉపాధ్య‌క్షుడు కార్ల్ బి.గ్రీనిడ్గేల మ‌ధ్య ఈ ఒప్పందంపై సంత‌కాలు జ‌రిగాయి. ప‌ర‌స్ప‌ర ప్ర‌యోజ‌నం, స‌మాన‌త్వం, ఇచ్చిపుచ్చుకునే రీతిలో నూత‌న‌, పున‌రుత్పాద‌క ఇంధ‌న రంగంలో సాంకేతిక ద్వైపాక్షిక స‌హ‌కారాన్ని ప్రోత్స‌హించేందుకు , అలాగే ఇరు ప‌క్షాలూ ప‌ర‌స్ప‌ర స‌హ‌కారానికి వ్య‌వ‌స్థాగ‌త సంబంధాల‌ను ఏర్ప‌ర‌చుకునేందుకు ఒక ప్రాతిప‌దిక‌ను ఏర్పాటు చేయాల‌ని ఈ ఒప్పందం ఆకాంక్షిస్తోంది. ,ప‌ర‌స్ప‌ర స‌హ‌కారానికి సంబంధించిన అంశాల‌ను చ‌ర్చించ‌డానికి , ప‌ర్య‌వేక్షించ‌డానికి, స‌మీక్షించ‌డానికి ఒక సంయుక్త వ‌ర్కింగ్ క‌మిటీని ఏర్పాటు చేయాల‌ని ఈ అవ‌గాహ‌నా ఒప్పందం నిర్దేశిస్తున్న‌ది. త‌మ‌ నైపుణ్యాల‌ను ప‌ర‌స్ప‌రం అంద‌జేసుకోవ‌డం, స‌మాచార నెట్‌వ‌ర్కింగ్‌ను కూడా ఈ అవ‌గాహ‌నా ఒప్పందం ల‌క్ష్యంగా పెట్టుకుంది. ఉభ‌య దేశాల మ‌ధ్య ద్వైపాక్షిక స‌హ‌కారాన్ని బ‌లోపేతం చేయ‌డానికి ఈ అవ‌గాహ‌నా ఒప్పందం దోహ‌ద‌ప‌డుతుంది.
భారతీయ వాయు సేన స్ధాపక దినం సందర్భంలో శుభాకాంక్షలు తెలిపిన ప్రధాన మంత్రి

భారతీయ వాయు సేన స్ధాపక దినం సందర్భంలో వాయు సేన కు, వారి కుటుంబాలకు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘భారతీయ వాయు సేన కు చెందిన వీర యోధులు, వారి కుటుంబాలకీ వాయు సేన స్ధాపక దినం సందర్భంలో శుభాకాంక్షలు. భరత మాత రక్షణ కోసం మీరు ప్రదర్శించే సాహసం, శౌర్యం, అంకితభావం ప్రతి ఒక్కరికి ప్రేరణను అందిస్తాయి. దేశ గగనతలాన్ని సురక్షితంగా ఉంచడమొక్కటే కాకుండా, ఆపద సమయాల్లో మానవతాపూర్వకమైన సేవలను అందించడంలో కూడా అగ్రగామి పాత్ర ను వీరు పోషిస్తున్నారు.’’ అని పేర్కొన్నారు.
పారాదీప్ శుద్ధి క‌ర్మాగారాన్ని దేశానికి అంకితం చేసిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు ఒడిశా లోని అత్యంత ఆధునిక‌మైన‌ పారాదీప్ శుద్ధి క‌ర్మాగారాన్ని దేశానికి అంకితం చేశారు. ఈ సంద‌ర్భంగా ఒక పెద్ద స‌భ‌ను ఉద్దేశించి ప్ర‌ధాన మంత్రి ప్ర‌సంగించారు. అభివృద్ధికి సంబంధించిన ఆధికారిక కార్య‌క్ర‌మంలో ప్ర‌జ‌లు ఇంత‌ పెద్ద సంఖ్య‌లో పాలు పంచుకొన్నందుకు ప్ర‌ధాన మంత్రి అభినంద‌న‌లు తెలిపారు. ఒడిశా పూర్వ ముఖ్య‌మంత్రి శ్రీ బిజూ ప‌ట్నాయ‌క్ ను ప్ర‌ధాన మంత్రి గుర్తు చేసుకుంటూ, పారాదీప్ ఇప్పుడిక “వికాస్ ద్వీప్” – ఒడిశా ప్ర‌జ‌ల‌కు సంబంధించినంత‌వ‌ర‌కు అభివృద్ధి ద్వీపం – గా అవుతుంద‌న్నారు. ఉద్యోగ అవ‌కాశాల నుంచి యువ‌త ల‌బ్ధి పొందుతార‌ని, అంతే కాకుండా దేశ‌ వ్యాప్తంగా వంట చేయ‌డానికి వంట చెర‌కు పైన ఆధార‌ప‌డుతున్న‌పేద మ‌హిళ‌లకు ఎల్ పి జి అందుబాటులోకి వ‌స్తుంద‌ని తెలిపారు. ‘ముద్ర‌’, ‘స్టార్ట‌ప్ ఇండియా’ల వంటి ప్ర‌భుత్వ కార్య‌క్ర‌మాలు భార‌త‌దేశ యువ‌తీయువ‌కుల‌కు ల‌బ్ధిని చేకూర్చుతున్నాయ‌ని శ్రీ న‌రేంద్ర మోదీ అన్నారు. ప్రారంభ కార్య‌క్ర‌మ స్థ‌లానికి వ‌చ్చే క‌న్నా ముందు ప్ర‌ధాన మంత్రి దేశీయ సాంకేతిక ప‌రిజ్ఞానంతో నిర్మించిన ఇండ్ మ్యాక్స్ యూనిటును, మెయిన్ కంట్రోల్ రూమ్ ను సంద‌ర్శించారు. క‌ర్మాగారం లోని ఇండ్ మ్యాక్స్ నిర్మాణ సామ‌ర్థ్యాలు మేకిన్ ఇండియా కార్య‌క్ర‌మానికి ఒక నిద‌ర్శ‌నంగా నిలుస్తున్నాయ‌ని ఆయ‌న అన్నారు.
ప్రధాన మంత్రి తో  ఓమాన్ ఇండియా జాయింట్ బిజినెస్ కౌన్సిల్ భేటీ

ఓమాన్ ఇండియా జాయింట్ బిజినెస్ కౌన్సిల్ లో భాగంగా ఉన్నటువంటి సుమారు 30 మంది యువ వ్యాపార వేత్తల బృందం ప్రధాన మంత్రి శ్రీ నరేంద్ర మోదీ తో ఈ రోజు సమావేశమైంది . ఈ సందర్భంగా వారు ఉభయ దేశాల ఉమ్మడి చరిత్ర మరియు సముద్ర మార్గాల తాలూకు తమ తమ దృష్టికోణాలను వెల్లడించారు. ముఖాముఖి లో ప్రధాన మంత్రి ఇరు దేశాల మధ్య శక్తి భద్రత మరియు ఆహార భద్రత లలో సహకారానికి ఉన్న అవకాశాలను గురించి ప్రముఖంగా వివరించారు. పవిత్రమైనటువంటి రంజాన్ మాసం ఆరంభం అవుతున్న సందర్భంగా ఓమాన్ సుల్తాన్ కు తన శుభాకాంక్షలను కూడా ఆయన తెలియజేశారు.
చట్టసభల మహిళా సభ్యుల జాతీయ సదస్సు ముగింపు కార్యక్రమంలో ప్రధాని ప్రసంగం

మహిళలే చోదకశక్తులుగా అభివృద్ధి ప్రక్రియ ప్రారంభం కావాలని ప్రధాని శ్రీ నరేంద్రమోదీ అన్నారు. పార్లమెంటు సెంట్రల్ హాలులో మహిళా లెజిస్లేటర్ల జాతీయ సదస్సు ముగింపు కార్యక్రమంలో మాట్లాడుతూ మహిళలే అభివృద్ధికి చోదకశక్తులు కావాలని నొక్కి చెప్పారు. మనందరం “మహిళల అభివృద్ధి”కి అతీతంగా ఆలోచించి “మహిళా చోదక ప్రధాన అభివృద్ధి” దిశగా ఆలోచించాలని ఆయన ఉద్బోధించారు. ఈ కార్యక్రమం నిర్వహించడంలో చూపిన చొరవకు, నాయకత్వ లక్షణాలకు స్పీకర్ శ్రీమతి సుమిత్రా మహాజన్ను .ప్రధాని అభినందించారు. ఇలాంటి సదస్సుల్లో ఒకరి అనుభవాలు ఒకరు పంచుకోవడం వల్ల మరింత పరిణతి కలుగుతుందని ఆయన అన్నారు. ఆధునిక తరంలో అత్యంత ప్రధానంగా భావిస్తున్న మల్టీ టాస్కింగ్ (సమాంతరంగా ఒకటి కన్నా ఎక్కువ పనులు చేయగల సామర్థ్యం) సహజసిద్ధంగా మహిళల్లోనే అధికంగా ఉంటుందని ప్రధాని అన్నారు. టెక్నాలజీ ఆధారంగా నియోజకవర్గాలతో నిరంతరం అనుసంధానమై ఉండాలని ఆయన మహిళా లెజిస్లేటర్లను కోరారు. దీనికి తన స్వంత అనుభవాన్నే ఉటంకిస్తూ తాను ప్రారంభించిన మైగవ్, నరేంద్రమోదీ యాప్ల ద్వారా ఎందరో అనుసంధానమై ఎన్నో విలువైన అనుభవాలు, ఆలోచనలు వ్యక్తం చేస్తున్నారని ఆయన చెప్పారు.
ప్రధాన మంత్రి మ్యూనిఖ్ లో జరిగిన దాడి పట్ల సంతాపం తెలిపారు

ప్ర‌ధాన మంత్రి శ్రీ న‌రేంద్ర మోదీ మ్యూనిఖ్ లో జరిగిన దాడి లో ప్రాణనష్టం సంభవించడం పట్ల దు:ఖం వెలిబుచ్చారు. “మ్యూనిఖ్ లో జరిగిన భయానక ఘటన మేము స్తబ్ధులమయ్యాము. ఈ ఘటనలో ప్రాణాలు కోల్పోయిన వారు మరియు గాయపడిన వారి కుటుంబాల వేదనలో పాలుపంచుకొంటున్నాము” అని ప్రధాన మంత్రి అన్నారు.
ముఖ్య విజ్ఞానశాస్త్ర సంస్థ‌ల తో స‌మావేశాన్ని గురించి ట్వీట్ లలో వివ‌రించిన ప్ర‌ధాన మంత్రి

కేంద్రం నిధుల తో న‌డుస్తున్న సాంకేతిక సంస్థ‌ల కు చెందిన 100 మంది కి పైగా డైరెక్ట‌ర్ ల తో ప్ర‌ధాన మంత్రి శ్రీ న‌రేంద్ర మోదీ తాను నిర్వ‌హించిన స‌మావేశం ముగిశాక, దేశం లోని ప్రముఖ సైన్స్, టెక్నాలజీ సంస్థలు ఆ సమావేశం లో ఇచ్చిన నివేదికల వివరాలను ప్ర‌జ‌ల‌కు తెలియజేశారు. ప్ర‌ధాన మంత్రి త‌న ట్వీట్ ల‌లో ఐఐఎస్‌సి బెంగ‌ళూరు, ఐఐటి ముంబయి, ఐఐటి చెన్నై, ఐఐటి కాన్‌ పుర్ ల‌ను గురించి పేర్కొన్నారు. అనేక ట్వీట్ ల‌లో ప్ర‌ధాన మంత్రి ఇలా పేర్కొన్నారు: ప్ర‌ముఖ ఐఐటి ల‌కు చెందిన డైరెక్ట‌ర్ లతో, @iiscbangalore డైరెక్ట‌ర్ లతో ఒక చ‌క్క‌ని సంభాష‌ణ చోటు చేసుకొంది. ఈ సంభాష‌ణ క్ర‌మం లో – ప‌రిశోధ‌న‌, అభివృద్ధి, నూత‌న ఆవిష్క‌ర‌ణ‌లు, యువ‌త లో విజ్ఞానశాస్త్రానికి ఆద‌ర‌ణ మరింత పెరిగేట‌ట్లు చూడ‌టం వంటి అంశాల లో భార‌త‌దేశాన్ని ఒక కేంద్రం గా తీర్చిదిద్ద‌డం స‌హా అనేక అంశాల పైన – మేం మా అభిప్రాయాల ను వ్యక్తం చేసుకొన్నాం. రోబోటిక్స్‌, గ‌ణితశాస్త్ర అధ్యాప‌కులకు/విజ్ఞానశాస్త్ర గురువుల కు శిక్ష‌ణ ను ఇవ్వ‌డం వంటి విద్య రంగ సంబంధి కృషి, కోవిడ్‌-19 తాలూకు పని ల వంటి అంశాల లోను, ప‌రిశోధ‌న, అభివృద్ధి (ఆర్ & డి) సంబంధిత కార్య‌క్ర‌మాల పై @iiscbangalore వారు వారి కీలక ప్ర‌యాసల ను గురించిన ఒక ఆస‌క్తిదాయ‌క‌మైన స‌మ‌ర్ప‌ణ ను అందించారు. ‘ఆత్మ‌నిర్భ‌ర్ భార‌త్’ దార్శ‌నిక‌త లో ఆరోగ్య రంగానికి పెద్ద‌పీట వేయ‌వ‌ల‌సిన అవ‌స‌రం ఎంతైనా ఉంద‌ని వారు స్ప‌ష్టం చేశారు. నైట్రోజ‌న్ జన‌రేట‌ర్ ను ఆక్సీజ‌న్ జ‌న‌రేట‌ర్ గా మార్చ‌డం లో, కేన్స‌ర్ చికిత్స కోసం ఉద్దేశించిన సెల్ థెర‌పీ పరంగా @iitbombay సాంకేతిక విజ్ఞాన రంగం లో సలిపిన విస్తృత‌ కృషి తాలూకు వివ‌రాల తో పాటు ఎల్ఎఎస్ఇ ప్రోగ్రాము ను, ఇంకా– డిజిట‌ల్ హెల్థ్, ఎఐ, డేటా సైన్స్– ల‌లో మాస్ట‌ర్స్ కోర్సు లను మొదలుపెట్టడం వంటి విద్యా రంగ సంబంధి నూత‌న ఆవిష్కరణల ను గురించి కూడా తెలుసుకొని నేను సంతోషించాను. కోవిడ్ ప్ర‌భావాన్ని త‌గ్గించే దిశ లో ఒక మాడ్యుల‌ర్ హాస్పిట‌ల్ ను ఏర్పాటు చేసినట్లు, వ్యాధి తీవ్ర‌త ఎక్కువ‌గా ఉన్న ప్రాంతాల ను ముందస్తు గా అంచ‌నా వేయ‌డం, అనేక విభాగాల లో వారు చేప‌ట్టిన ప‌రిశోధ‌న‌ లు, ప్రోగ్రామింగ్ లోను, డేటా సైన్స్ లోను ఆన్ లైన్ మాధ్య‌మం ద్వారా బిఎస్‌సి ని ప్ర‌వేశ పెట్టినట్లు @iitmadras కు చెందిన ద‌ళమొకటి తెలియ‌ జేశారు. భార‌త‌దేశం అంత‌టా డిజిట‌ల్ క‌వ‌రేజీ ని పెంచే విష‌యం పైన సైతం వారు శ్రమిస్తున్నారు. బ్లాక్ చైన్ టెక్నాల‌జీస్‌, గాలి నాణ్య‌త ప‌ర్య‌వేక్షించ‌డం, ఎలక్ట్రానిక్ ఫ్యూయల్ ఇన్‌జెక్శన్స్ తో పాటు మ‌రిన్ని విష‌యాల లో వినూత్న ప‌రిశోధ‌న‌ కు, నూత‌న ఆవిష్క‌ర‌ణ ల‌కు ఒక కేంద్రం గా @IITKanpur త‌యారవుతూ ఉండ‌టాన్ని చూసి గ‌ర్వ‌ప‌డ్డాను. స్టార్ట్‌-అప్స్ కు అందిస్తున్న సమర్థన ను, వృత్తి నిపుణుల‌ లో నైపుణ్యాల మెరుగుద‌ల‌కు పూనుకోవడం అనేవి భార‌త‌దేశం లో యువ శ‌క్తి కి ఎంతో మేలు చేయగలవు. స‌మావేశం తాలూకు మరిన్ని వివ‌రాల‌ కోసం https://pib.gov.in/PressReleseDetail.aspx?PRID=1733638 అనే లింకు ను సందర్శించగలరు.
క‌ర్నూలు రోడ్డు ప్ర‌మాదం లో బాధితుల‌ కు ఆర్థిక స‌హాయాన్ని అందించ‌డానికి ఆమోదం తెలిపిన ప్ర‌ధాన మంత్రి

ఆంధ్ర ప్ర‌దేశ్ లోని క‌ర్నూలు లో జ‌రిగిన రోడ్డు ప్ర‌మాదం లో మృతుల‌ కు, క్ష‌త‌గాత్రుల కు ఆర్థిక స‌హాయాన్ని అందించ‌డానికి ప్ర‌ధాన మంత్రి శ్రీ న‌రేంద్ర మోదీ ఆమోదం తెలిపారు. ‘‘ఆంధ్ర ప్ర‌దేశ్ లోని క‌ర్నూలు లో దుర‌దృష్ట‌వ‌శాత్తు జ‌రిగిన రోడ్డు ప్ర‌మాదం లో ప్రాణాల‌ ను కోల్పోయిన వ్య‌క్తుల ద‌గ్గ‌రి సంబంధికుల‌ కు 2 ల‌క్ష‌ల రూపాయ‌ల వంతున ఆర్థిక స‌హాయాన్ని ‘ప్ర‌ధాన మంత్రి జాతీయ స‌హాయ నిధి’ నుంచి అందించ‌డం జ‌రుగుతుంది. ఈ ఘ‌ట‌న లో తీవ్రం గా గాయ‌ప‌డ్డ‌ వారికి 50,000 రూపాయ‌లు వంతున ఇవ్వ‌డం జ‌రుగుతుంది’’ అని ఒక ట్వీట్ లో ప్రధాన మంత్రి కార్యాల‌యం (పిఎంఒ) తెలిపింది.
కిన్నౌర్‌లో కొండ‌చ‌రియ‌లు విరిగిప‌డి కొంద‌రు మ‌ర‌ణించ‌డం ప‌ట్ల సంతాపం తెలిపిన ప్ర‌ధాన‌మంత్రి

కిన్నౌర్‌లో కొండ‌చ‌రియ‌లు విరిగిప‌డి కొంద‌రు ప్రాణాలు కోల్పోవ‌డం ప‌ట్ల ప్ర‌ధాన‌మంత్రి శ్రీ న‌రేంద్ర‌మోదీ విచారం వ్య‌క్తం చేశారు. ఇందుకు సంబంధించి ఒక ట్వీట్ చేస్తూ ప్ర‌ధాన‌మంత్రి,, “కిన్నౌర్ వ‌ద్ద కొండ‌చ‌రియ‌లు విరిగిప‌డిన ఘ‌ట‌న విషాద‌క‌రం.ఈ ఘ‌ట‌న‌లో ప్రాణాలు కోల్పోయిన వారి కుటుంబాల చుట్టూ ప్ర‌స్తుతం నా ఆలోచ‌న‌లు తిరుగుతున్నాయి. ఈ దుర్ఘ‌ట‌న‌లో గాయ‌ప‌డిన వారు త్వ‌ర‌గా కోలుకోవాల‌ని ఆకాంక్షిస్తున్నాను. స‌హాయ కార్య‌క్ర‌మాలు జ‌రుగుతున్నాయి. ఇప్ప‌టికీ శిథిలాల కింద చిక్కుకుపోయిన వారిని ర‌క్షించేందుకు సాధ్య‌మైన అన్ని చ‌ర్య‌లూ తీసుకోవ‌డం జ‌రుగుతుంది.”అని పేర్కొన్నారు.
ఈద్ అల్-అజ్ హా సందర్భం లో దేశ ప్రజల కు శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ దేశ ప్రజల కు ఈద్ అల్-అజ్ హా సందర్భం లో శుభాకాంక్షలు తెలిపారు. ‘‘ఈద్ అల్-అజ్ హా ను పురస్కరించుకొని ఇవే నా శుభాకాంక్షలు. ఈ పర్వదినం మన సమాజం లో శాంతి మరియు సంతోషాల భావనల ను మరింత పెంపొందిస్తుందని ఆశిస్తున్నాను. ఈద్ ముబారక్’’ అని ఒక సందేశం లో ప్రధాన మంత్రి పేర్కొన్నారు.
ఇజ్రాయల్ భారతీయ సముదాయాన్ని ఉద్దేశించి ప్రసంగించిన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ బుధవారం నాడు ఇజ్రాయల్ లోని తెల్ అవీవ్ లో జరిగిన ఒక కార్యక్రమంలో పాల్గొని, భారతీయ సముదాయాన్ని ఉద్దేశించి ప్రసంగించారు. భారతదేశ ప్రధాన మంత్రి ఒకరు ఇజ్రాయల్ కు రావడం ఇదే మొదటి సారి అని, ఇందుకోసం స్వాతంత్ర్యం సిద్ధించాక 70 సంవత్సరాల సుదీర్ఘ కాలం పట్టిందని చెబుతూ ఆయన తన ఉపన్యాసాన్ని మొదలుపెట్టారు. తనకు ఆత్మీయ స్వాగతం పలికి, తన పర్యటన అంతటా గౌరవాన్ని ఇచ్చినందుకుగాను ఇజ్రాయల్ ప్రధాని శ్రీ బెంజామిన్ నెతన్యాహూ కు ఆయన ధన్యవాదాలు తెలియజేశారు. ఉభయ దేశాల మధ్య దౌత్య సంబంధాలు ఏర్పడి కేవలం 25 సంవత్సరాలే అయినప్పటికీ, భారతదేశం మరియు ఇజ్రాయల్ మధ్య బంధం అనేక శతాబ్దాల నాటిదని ఆయన అన్నారు. 13వ శతాబ్దంలో, భారతదేశానికి చెందిన సూఫీ సాధువు శ్రీ బాబా ఫరీద్ జెరుసలెమ్ కు విచ్చేసి, ఒక గుహ లో ఏకాగ్రతతో ధ్యానించేవారన్న సంగతిని తనకు తెలియజేయడమైందని శ్రీ మోదీ చెప్పారు. భారతదేశానికి, ఇజ్రాయల్ కు మధ్య ఉన్న సంబంధం సంప్రదాయాలు, సంస్కృతి, విశ్వాసం మరియు మిత్రత్వాలతో కూడుకొన్న సంబంధం అని ప్రధాన మంత్రి అభివర్ణించారు. భారతదేశంలోను, ఇజ్రాయల్ లోను జరుపుకొనే పండుగలలో సారూప్యం ఉన్నట్లు ఆయన తెలిపారు. ఈ సందర్భంలో, హోలీ మరియు పూరిమ్; ఇంకా దీపావళి మరియు హనుక్కా లను గురించి ఆయన ప్రస్తావించారు. ఇజ్రాయల్ సాధించిన ప్రభావవంతమైన సాంకేతిక విజ్ఞ‌ాన సంబంధి పురోగతి, ధైర్య సాహసాలకు, ప్రాణ సమర్పణకు సంబంధించిన ఇజ్రాయల్ యొక్క చిరకాల సంప్రదాయాలను గురించి ప్రధాన మంత్రి వివరించారు. ఒకటో ప్రపంచ యుద్ధం కాలంలో హైఫా విముక్తి ఘట్టంలో భారతీయ సైనికులు కీలకమైనటువంటి పాత్రను పోషించారని ఆయన గుర్తుచేశారు. భారతదేశంలోను, ఇజ్రాయల్ లోను భారతీయ యూదు సముదాయం చేసిన గొప్ప సేవలను గురించి కూడా ఆయన చాటిచెప్పారు. ఇజ్రాయల్ లో నూతన ఆవిష్కరణల స్ఫూర్తిని ప్రధాన మంత్రి కొనియాడుతూ, జియో-థర్మల్ పవర్, సౌర ఫలకాలు, అగ్రో-బయోటెక్నాలజీ మరియు భద్రత వంటి రంగాలలో ఇజ్రాయల్ ఘనమైన పురోగతిని సాధించిందన్నారు. ఇటీవలి కాలంలో భారతదేశంలో చేపట్టిన సంస్కరణలను గురించి ప్రధాన మంత్రి స్థూలంగా వివరించారు. వస్తువులు, సేవల పన్ను (జిఎస్ టి)ని ప్రవేశపెట్టడం, ప్రకృతి వనరుల వేలం విధానం, బీమా మరియు బ్యాంకింగ్ రంగ సంస్కరణలు, నైపుణ్యాలకు పదును పెట్టడం తదితర అంశాలను గురించి ఆయన చెప్పుకువచ్చారు. 2022 కల్లా వ్యవసాయదారుల ఆదాయాన్ని రెట్టింపు చేయాలని ప్రభుత్వం ధ్యేయంగా పెట్టుకొన్నట్లు వెల్లడించారు. భారతదేశంలో రెండో హరిత విప్లవాన్ని ప్రవేశపెట్టడంలో ఇజ్రాయల్ తో భాగస్వామ్యం కీలకమని ఆయన అన్నారు. శాస్త్ర విజ్ఞ‌ానం, నూతన ఆవిష్కరణలు మరియు పరిశోధన.. ఇవి భవిష్యత్తులో భారతదేశం, ఇజ్రాయల్ లకు మధ్య బంధాలకు పునాది కాగలవన్న అభిప్రాయాన్ని ఆయన వ్యక్తం చేశారు. ముంబయి ఉగ్రవాద దాడులలో బతికి బయటపడిన చిరంజీవి మోశే హోల్జ్ బర్గ్ తో అంతక్రితం తాను జరిపిన భేటీని ఆయన జ్ఞ‌ప్తికి తెచ్చుకొన్నారు. ఇజ్రాయల్ లో ఉన్న భారతీయ సముదాయ సభ్యులకు, వారు ఇజ్రాయల్ లో నిర్బంధ సైనిక సేవ చేసినప్పటికీ ఒసిఐ కార్డులను ఇస్తామని ఆయన హామీ ఇచ్చారు. ఇజ్రాయల్ లో భారతీయ సాంస్కృతిక కేంద్రాన్ని ఏర్పాటు చేస్తామని చెప్పారు. భారతదేశానికి, ఇజ్రాయల్ కు మధ్య ప్రత్యక్ష గగనతల అనుసంధానాన్ని నెలకొల్పుతామని కూడా ప్రధాన మంత్రి శ్రీ మోదీ చెప్పారు.
వైద్యాని కి, హోమియోప‌తి కి సంబంధించిన సాంప్ర‌దాయ‌క వ్య‌వ‌స్థ‌ ల రంగం లో భార‌త‌దేశం మరియు బ్రెజిల్ ల మ‌ధ్య‌ స‌హ‌కారాని కి ఉద్దేశించిన ఎంఒయు కు ఆమోదం తెలిపిన మంత్రివ‌ర్గం.

వైద్యాని కి, హోమియోప‌తి కి సంబంధించిన సాంప్ర‌దాయ‌క వ్య‌వ‌స్థ‌ ల రంగం లో భార‌త‌దేశం మరియు బ్రెజిల్ ల మ‌ధ్య‌ స‌హ‌కారాని కి ఉద్దేశించినటు వంటి ఒక అవ‌గాహ‌న పూర్వ‌క ఒప్పంద ప‌త్రానికి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జరిగిన కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌యోజ‌నాలు: వైద్యాని కి సంబంధించిన సాంప్ర‌దాయ‌క వ్య‌వ‌స్థ‌ ల రంగం లో భార‌త‌దేశం మరియు బ్రెజిల్ ల మ‌ధ్య ద్వైపాక్షిక స‌హ‌కారాన్ని ఈ ఎంఒయు ప్రోత్స‌హించ‌నుంది. ఉభ‌య దేశాల ఉమ్మ‌డి సాంస్కృతిక వార‌స‌త్వాన్ని ప‌రిగ‌ణ‌న లోకి తీసుకొన్న‌ప్పుడు దీని కి విశేష ప్రాముఖ్యం ఉంది. పూర్వ‌రంగం: ఓష‌ధి మొక్క‌లు స‌హా సాంప్ర‌దాయ‌క వైద్య రంగం లో భార‌త‌దేశం లో చ‌క్క‌ గా అభివృద్ధి చెందిన వ్య‌వ‌స్థ‌ లు వేళ్ళూనుకొనివున్నాయి. ప్ర‌పంచ ఆరోగ్య చిత్ర ప‌టం లో ఈ వ్య‌వ‌స్థ లు మ‌రింత గా రాణించేందుకు అవ‌కాశాలు ఉన్నాయి. ద్వైపాక్షిక స్థాయి లో భార‌త‌దేశం మరియు బ్రెజిల్ లు చాలా స‌న్నిహిత‌మైన మరియు బ‌హుముఖీన సంబంధాన్ని క‌లిగివున్నాయి. అంతేకాకుండా బిఆర్ఐసిఎస్ (బ్రిక్స్), బిఎఎస్ఐఎస్ (బేసిక్), జి-20, జి-4, బిఎస్ఎ, ఇంకా ఇతర బ‌హుళ దేశాల కు స‌భ్య‌త్వ‌ం ఉన్నటువంటి కూట‌ముల లోను, ఐక్య రాజ్య సమితి, ప్ర‌పంచ వాణిజ్య సంస్థ‌, యుఎన్ఇఎస్ సిఒ, ఇంకా ప్ర‌పంచ ఆరోగ్య సంస్థ ల వంటి భారీ బ‌హు పార్శ్విక సంస్థ ల‌లో కూడా భార‌త‌దేశం మ‌రియు బ్రెజిల్ లు క‌ల‌సి ప‌ని చేస్తున్నాయి. యావ‌త్తు లేటిన్ అమెరికా, ఇంకా క‌రీబియ‌న్ ప్రాంతాల లో భార‌త‌దేశాని కి అత్యంత ముఖ్య‌మైన వ్యాపార భాగ‌స్వామ్య దేశాల లో ఒక దేశం గా బ్రెజిల్ ఉంది. ఓష‌ధి మొక్క‌ల పై ఆధార‌ప‌డిన‌టు వంటి ఆరోగ్య సంర‌క్ష‌ణ ప‌ద్ధ‌తు లు అనేకం గా ఉన్న, మరి అలాగే సాంప్ర‌దాయ‌క ఔష‌ధాల వినియోగ చ‌రిత్ర కు ఆల‌వాల‌మైనటువంటి జీవ వైవిధ్యం ఇటు భార‌త‌దేశం లో, అటు బ్రెజిల్ లో స‌మృద్ధం గా విస్తరించివుంది. ఆయుర్వేదం, యోగ‌, ఇంకా ఇత‌ర సాంప్ర‌దాయ‌క ప‌ద్ధ‌తు లు బ్రెజిల్ లో అమిత ప్ర‌జాద‌ర‌ణ కు పాత్రమయ్యాయి.
ఏషియన్ చాంపియన్స్ ట్రోఫీ 2016 ని గెలుచుకొన్నందుకు భారతీయ మహిళల హాకీ జట్టును ప్ర‌ధాన మంత్రి అభినందించారు

ప్ర‌ధాన మంత్రి శ్రీ న‌రేంద్ర మోదీ ఏషియన్ చాంపియన్స్ ట్రోఫీ 2016 ని గెలుచుకొన్నందుకు భారతీయ మహిళల హాకీ జట్టును అభినందించారు. “మన మహిళల హాకీ జట్టు ఏషియన్ చాంపియన్స్ ట్రోఫీ 2016 ను గెల్చుకొన్న సందర్భంలో ఆ జట్టు సభ్యురాళ్లకు అభినందనలు. భారతీయ హాకీకి ఇది ఒక గొప్ప ఘట్టం” అని ప్రధాన మంత్రి తన సందేశంలో పేర్కొన్నారు.
భారతదేశం తో స్వేచ్ఛాయుక్త వ్యాపార ఒప్పందాని కి ఆమోదం తెలిపిన ఆస్ట్రేలియాపార్లమెంటు

భారతదేశం తో స్వేచ్ఛాయుక్త వ్యాపార ఒప్పందాని కి ఆస్ట్రేలియా పార్లమెంటు ఆమోదం తెలిపినందుకు ఆస్ట్రేలియా ప్రధాని శ్రీ ఎంథనీ అల్బనీస్ కు ప్రధాన మంత్రి శ్రీ నరేంద్ర మోదీ ధన్యవాదాలను వ్యక్తం చేశారు. మన వ్యాపార సముదాయాలు ఇకానామిక్ కోఆపరేశన్ ఎండ్ ట్రేడ్ అగ్రిమెంట్ (ఇసిటిఎ) ను ఎంతగానో స్వాగతిస్తాయని, ఇండియా-ఆస్ట్రేలియా కాంప్రిహెన్సివ్ స్ట్రటీజిక్ పార్ట్ నర్ శిప్ ను ఇది మరింత బలపరుస్తుందని కూడా శ్రీ నరేంద్ర మోదీ అన్నారు. ఆస్ట్రేలియా ప్రధాని శ్రీ ఎంథనీ అల్బనీస్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ మరొక ట్వీట్ లో – ప్రధాన మంత్రి @AlboMP గారు మీకు ఇవే ధన్యవాదాలు. ఇండ్ఆస్ ఇసిటిఎ (IndAus ECTA) కార్యాచరణ లోకి రావడాన్ని మన వ్యాపార సముదాయాలు ఘనం గా స్వాగతిస్తాయి; మరి ఇది ఇండియా-ఆస్ట్రేలియా కాంప్రిహెన్సివ్ స్ట్రటీజిక్ పార్ట్ నర్ శిప్ ను మరింత గా బలపరుస్తుంది కూడాను.’’ అని పేర్కొన్నారు.